open-index/open-wikipedia-markdown huggingface dataset:
Αθανάσιος Κομνηνός Υψηλάντης

Ο **Αθανάσιος Κομνηνός Υψηλάντης** (29 Αυγούστου 1711 - ...) ήταν γόνος της ιστορικής οικογένειας των Υψηλάντηδων και λόγιος του 18ου αιώνα.

## Βιογραφία
Γεννήθηκε στην Κωνσταντινούπολη στις 29 Αυγούστου 1711. Διδάχτηκε στο Ιάσιο και στην Κωνσταντινούπολη τα εγκύκλια μαθήματα από τον Χιώτη Ναθαναήλ Καλλονάρη από το 1724 ως το 1728. Το 1731 πήγε στην Ιταλία και σπούδασε φιλοσοφία και ιατρική, και αναγορεύτηκε διδάκτωρ στην Πάδουα το 1737. Απόφοιτος του Πανεπιστημίου της Πάδουας εργάσθηκε στην Κωνσταντινούπολη όπου και διετέλεσε αρχίατρος του Βεζύρη Ρετζίτ Πασά, και τιμήθηκε με το αξίωμα του Σκευοφύλακα της μεγάλης Εκκλησίας το 1755. Το 1760 μετά από πρόσκληση του Πρίγκιπα της Βλαχίας Γρηγόριου Γκίκα εγκαταστάθηκε στο Βουκουρέστι όπου και διετέλεσε πρωτοσπαθάριος αυτού. Δεν είναι γνωστό πότε πέθανε, ενώ είναι γνωστό ότι ζούσε ακόμη το 1789.

## Εργογραφία
Κατά την παραμονή του στο Βουκουρέστι και για το υπόλοιπο της ζωής του, ο Αθανάσιος Κομνηνός Υψηλάντης διακρίθηκε ως συγγραφέας πολιτικών, ιστορικών και θρησκευτικών έργων. Έγραψε μεταξύ άλλων:
* Εκκλησιαστικών και πολιτικών των εις δώδεκα

## Παραπομπές


## Πηγές
* 

Κατηγορία:Έλληνες ιατροί του 18ου αιώνα
Κατηγορία:Έλληνες συγγραφείς
Αθανασιος Κομνηνος
Κατηγορία:Ορθόδοξοι λόγιοι
Αλένκα Γκοτάρ

Η **Άλενκα Γκόταρ** (*Alenka Gotar*) είναι Σλοβένα υψίφωνος. Εκπροσώπησε τη Σλοβενία στον Διαγωνισμό τραγουδιού της «Γιουροβίζιον» το 2007 στο Ελσίνκι με το τραγούδι *Cvet z juga*, το οποίο προκρίθηκε στον τελικό.

## Εξωτερικοί σύνδεσμοι
* 

Κατηγορία:Σλοβένοι τραγουδιστές
Κατηγορία:Συμμετέχοντες στη Eurovision
Πατριάρχης Άνθιμος ΣΤ΄

Ο **Άνθιμος ΣΤ΄** (κατά κόσμον *Ιωαννίδης*) διετέλεσε Οικουμενικός Πατριάρχης τρεις φορές.

Ονομαζόταν και *Κουταλιανός*, προσωνύμιο που πήρε από την ιδιαίτερη πατρίδα του, το νησί Κούταλη της Προποντίδας της Μικράς Ασίας. Μόνασε για αρκετό χρόνο στη Μονή Εσφιγμένου στο Άγιο Όρος. Αργότερα έγινε Πρωτοσύγκελος της Μητρόπολης Δέρκων. Τον Νοέμβριο του 1829 εξελέγη Μητροπολίτης Σερρών, το 1833 Μητροπολίτης Προύσης και το 1837 Μητροπολίτης Εφέσου. Περιγράφεται ως άνθρωπος μορφωμένος, ικανός και δραστήριος, αλλά και πονηρός και ακραία φιλοχρήματος και αδιάφορος για την παιδεία του ποιμνίου του. Στις Σέρρες δεν άφησε καλές αναμνήσεις, και μάλιστα θεωρήθηκε υπεύθυνος για την διάλυση των εκεί σχολείων.

Εξελέγη για πρώτη φορά Πατριάρχης στις 4 Δεκεμβρίου 1845, μία εβδομάδα μετά τον θάνατο του Μελετίου Γ΄, και επαύθη στις 18 Οκτωβρίου 1848. Οκτώ ημέρες μετά τον θάνατο του Γερμανού Δ΄ επανεξελέγη Πατριάρχης στις 24 Σεπτεμβρίου 1853 και επαύθη εκ νέου στις 21 Σεπτεμβρίου του 1855. Σε μεγάλη πλέον ηλικία επανεξελέγη στις 5 Σεπτεμβρίου 1871 και παραιτήθηκε στις 30 Σεπτεμβρίου 1873.

Κατά την Πατριαρχία του ανασυστήθηκε η Αρχιεπισκοπή Πωγωνιανής και καταδικάστηκε η χρήση τετραφωνίας στην εκκλησιαστική μουσική. Ψύχρανε τις σχέσεις του Πατριαρχείου, τόσο με τις σλαβικές Εκκλησίες, όσο και με το Πατριαρχείο Αλεξανδρείας και η πολιτική του στο θέμα της Βουλγαρικής Εκκλησίας χαρακτηρίζεται άφρων, καθώς αρχικά συλλειτουργούσε με καθαιρεμένους Βούλγαρους αρχιερείς, κατόπιν τους καταδίκασε και στο τέλος συγκάλεσε Σύνοδο στην Κωνσταντινούπολη για να καταδικαστεί ο βουλγαρικός κλήρος και λαός. Επί των ημερών του ανετέθη στο Πατριαρχείο και η επίλυση της διένεξης μεταξύ Ελλήνων και Αρμενίων για το σπήλαιο της Βηθλεέμ. Το 1872 επικύρωσε απόφαση της Ιεράς Συνόδου του Πατριαρχείου Ιεροσολύμων, με βάση την οποία εξέπιπτε του θρόνου ο Πατριάρχης Κύριλλος Β΄.

Μετά την τελευταία του παραίτηση από τον Οικουμενικό Θρόνο, αποσύρθηκε στο χωριό Κανδηλί του Βοσπόρου, όπου και πέθανε στις αρχές του 1878. Ετάφη στο προαύλιο του ναού της Μεταμορφώσεως στο Κανδηλί.

## Παραπομπές


## Πηγές
* 
* 
* 

Ανθιμος ΕΣΤ
Ανθιμος
Ανθιμος
Ανθιμος ΣΤ
Ανθιμος ΣΤ
Κατηγορία:Επίσκοποι του 19ου αιώνα
Κατηγορία:Μικρασιατικός Ελληνισμός
Μελέαγρος (στρατηγός)

Ο **Μελέαγρος** (... - 323 π.Χ.) ήταν Μακεδόνας αξιωματικός που υπηρέτησε με διακρίσεις τον Μεγάλο Αλέξανδρο.

Κατά τη διάρκεια της Μάχης του Γρανικού, ο Μελέαγρος είχε τοποθετηθεί στην αριστερή πτέρυγα, ανάμεσα στις ταξιαρχίες του Φίλιππου και του Κρατερού. Στην Αλικαρνασσό, είχε ενώσει τις δυνάμεις του μαζί με τον Περδίκκα και τον Αμύντα. Πήρε μέρος στον μαζικό γάμο στα Σούσα και από την Καρία στάλθηκε από τον Αλέξανδρο πίσω στην Μακεδονία μαζί με τον Κοίνο και τον Πτολεμαίο, να συγκεντρώσουν στρατό. 

Το 333 π.Χ. συνάντησε στο Γόρδιον τον Αλέξανδρο, έχοντας μαζί του μια δύναμη, αποτελούμενη από 3.000 πεζικό, 300 άντρες ιππικό. Τον ξαναβρίσκουμε το 329 π.Χ. στην πολιορκία της Κυρούπολης, στην οποία τραυματίστηκε στον λαιμό. Το 327 π.Χ. μαζί με τον Περδίκκα και τον Ηφαιστίωνα πήρε μέρος στην πορεία προς τον Ινδό ποταμό, υποτάσσοντας στον δρόμο τους τον τοπικό Ινδό δυνάστη Άστη. Αργότερα, στα επακόλουθα του θανάτου του Μέγα Αλέξανδρου και την ανάληψη της βασιλείας από τον Φίλιππο Αρριδαίο, ο Μελέαγρος έπεσε σε δυσμένεια ανάμεσα στους Μακεδόνες με συνέπεια να δολοφονηθεί μέσα σε ένα ναό.

Κατηγορία:Αρχαίοι Μακεδόνες
Κατηγορία:Αλέξανδρος ο Μέγας
Πατριάρχης Γερμανός Δ΄

Ο **Γερμανός Δ΄** (1788–1853) διετέλεσε δύο φορές Οικουμενικός Πατριάρχης, κατά τα έτη 1842-1845 και 1852-1853.

## Η ζωή του
Γεννήθηκε στην συνοικία Βαλατά (Μπαλάτ) της Κωνσταντινούπολης το 1788 και οι γονείς του ονομάζονταν Ιωάννης και Ελένη. Περί το 1825, επί Πατριαρχίας Χρυσάνθου έγινε Μέγας Πρωτοσύγκελλος του Πατριαρχείου. 

Τον Αύγουστο του 1826, μετά την παραίτηση του Μητροπολίτη Βιδύνης Παϊσίου, εξελέγη διάδοχός του ο Γερμανός. Παρέμεινε στην επαρχία αυτή ως το 1830, οπότε και εξορίστηκε συνεπεία του Ρωσοτουρκικού Πολέμου του 1828 και του ανερχόμενου βουλγαρικού εθνικισμού. Κατόπιν διέμεινε στην Κωνσταντινούπολη μέχρι τον Μάιο του 1831, οπότε εξελέγη Μητροπολίτης Δράμας. Στις 22 Νοεμβρίου 1835 εξελέγη Μητροπολίτης Δέρκων μετά τον θάνατο του προκατόχου του, Νικηφόρου.

Στις 12 Ιουνίου 1842, μετά τον θάνατο του Ανθίμου Ε΄, εξελέγη για πρώτη φορά Οικουμενικός Πατριάρχης και παρέμεινε στο Θρόνο μέχρι τις 18 Απριλίου 1845, οπότε παραιτήθηκε επικαλούμενος φόρτο εργασίας. Κατόπιν αποσύρθηκε στην οικία του στο Βεβέκιο του Βοσπόρου. Την 1η Νοεμβρίου 1852, μετά την απομάκρυνση από τον θρόνο του Ανθίμου Δ΄, επανεξελέγη Πατριάρχης και παρέμεινε στον θρόνο μέχρι τον θάνατό του, στις 16 Σεπτεμβρίου 1853. Ετάφη στον περίβολο της Ιεράς Μονής Ζωοδόχου Πηγής στο Μπαλουκλί.

## Το έργο του
Κατά τη διάρκεια της Πατριαρχίας του ενδιαφέρθηκε ιδιαίτερα για τους φτωχούς. Ίδρυσε ναούς, σχολεία, βιβλιοθήκες, ορφανοτροφεία και το όνομά του συνδέθηκε με τη μόρφωση του Ορθόδοξου κλήρου, καθώς ήταν ο ιδρυτής της Θεολογικής Σχολής της Χάλκης στην εκεί μονή της Αγίας Τριάδας, στο λεγόμενο λόφο της Ελπίδας. Όταν επισκέφθηκε την εγκαταλελειμένη Μονή το 1842, είδε κατεστραμμένες και ερειπωμένες τις εγκαταστάσεις της και αφού πήρε άδεια από τις τουρκικές αρχές, προχώρησε στην ίδρυση και ανοικοδόμησή της. Η Σχολή λειτούργησε ανελλιπώς μέχρι το 1971, οπότε έκλεισε με νόμο και για όλα αυτά τα χρόνια φοίτησαν εκεί θεολόγοι, ιερείς, επίσκοποι και πατριάρχες.

## Υποσημειώσεις και παραπομπές
### Υποσημειώσεις

### Παραπομπές


## Πηγές
* 
* 

Κατηγορία:Πατριάρχες Κωνσταντινουπόλεως
Κατηγορία:Μητροπολίτες Βιδύνης
Κατηγορία:Μητροπολίτες Δράμας
Κατηγορία:Μητροπολίτες Δέρκων
Κατηγορία:Επίσκοποι του 19ου αιώνα
Φιλώτας του Παρμενίωνα

:*Να μη συγχέεται με τον πάππο του [[Φιλώτας (πατέρας του Παρμενίωνα)|Φιλώτα (πατέρα του Παρμενίωνα)]] ή με τον [[Φιλώτας (σατράπης)|Φιλώτα (σατράπη)]]*.

Ο **Φιλώτας** ο Νεότερος ήταν γιος του Παρμενίωνα, αδελφός του Νικάνωρα και του Έκτορα. Υπηρέτησε ως ένας από τους πιο σημαντικούς αξιωματικούς τού Μεγάλου Αλεξάνδρου στην εκστρατεία του στην Ασία.

## Βιογραφία
Αρχικά τον βρίσκουμε ως διοικητή τού ιππικού της άνω Μακεδονίας στην εκστρατεία εναντίον των Τριβαλλών και των Ιλλυριών. Στη συνέχεια, κατά τη διάρκεια της εκστρατείας στην Ασία, πήρε μέρος στη μάχη του Γρανικού επικεφαλής αυτήν την φορά των Εταίρων. Ο Αλέξανδρος τον εμπιστεύτηκε λίγο αργότερα στη Μυκάλη και στη Μύνδο, ενώ το 332 π.Χ. συνόδεψε τον Αλέξανδρο στην Αίγυπτο. Ανάμεσα στους κρατούμενους που απελευθερώθηκαν στη Δαμασκό, ήταν και μία γυναίκα από την Μακεδονία, η Αντιγόνη. Ο Φιλώτας την έκανε ερωμένη του και συνήθιζε να της εκμυστηρεύεται τα παράπονά του για τον Αλέξανδρο. Κάποια από αυτά διέρρευσαν και έφτασαν στα αυτιά του Κρατερού, ο οποίος προσπάθησε να τα εκμεταλλευτεί για δικό του πολιτικό όφελος εναντίον του Φιλώτα. 

Στη διάρκεια της νικηφόρας μάχης στα Γαυγάμηλα, ο Φιλώτας είχε ενεργό μέρος ως διοικητής των *Εταίρων*. Το 330 π.Χ. σκοτώνεται ο αδελφός του Νικάνωρ. Λίγο αργότερα το όνομα τού Φιλώτα τού Νεότερου ενεπλάκη στη συνωμοσία του Δίμνου. Τα νέα μαθεύτηκαν από τον Αλέξανδρο και ο Φιλώτας συνελήφθη. Μετά από βασανιστήρια, ομολόγησε πως συνωμότησε εναντίον τού βασιλιά και την επόμενη ημέρα εξοντώθηκε δι' ακοντισμού από τους Μακεδόνες, κατά το Μακεδονικό έθιμο. Το ίδιο πικρό τέλος είχε λίγο αργότερα και ο πατέρας του Παρμενίωνας, ο οποίος δολοφονήθηκε μετά από προτροπή τού Αλέξανδρου.

## Παραπομπές


## Εξωτερικοί σύνδεσμοι
* Άρθρο του καθηγητή Ιστορίας Ηλία Καπετανόπουλου για την δίκη του Φιλώτα  

Κατηγορία:Αρχαίοι Μακεδόνες
Dragonfly

thumb|right|250px|Dragonfly και Dado Topic στην Eurovision 2007.

Οι **Dragonfly** είναι Κροατικό μουσικό συγκρότημα οι οποίοι εκπροσώπησαν την Κροατία στο Διαγωνισμό Τραγουδιού Γιουροβίζιον το 2007 με το τραγούδι *Vjerujem U ljubav*, το οποίο αποκλείστηκε από τον τελικό.

Κατηγορία:Κροατικά μουσικά συγκροτήματα
Κατηγορία:Συμμετέχοντες στο διαγωνισμό τραγουδιού Eurovision με την Κροατία
Κατηγορία:Συμμετέχοντες στη Eurovision
4FUN

thumb|Οι 4FUN.
Οι **4FUN** είναι λιθουανικό μουσικό συγκρότημα οι οποίοι εκπροσώπησαν τη Λιθουανία στο Διαγωνισμό Τραγουδιού Γιουροβίζιον το 2007 με το τραγούδι *Love or Leave*. Κατέλαβαν την 21η θέση.

## Μέλη
* Julija Ritčik - Τραγούδι, Κιθάρα.
* Justas Jasenka - Τραγούδι, Ηλεκτρική κιθάρα.
* Andžej Zujevič - Ηλεκτρική κιθάρα, Δευτερη φωνή.
* Rimantas Jasenka - Μπάσο.
* Laimonas Staniulionis - Κρουστά

## Δισκογραφία

* *Gyvas* (Live) - 2004

## Εξωτερικοί σύνδεσμοι
* Επίσημη ιστοσελίδα

Κατηγορία:Συμμετέχοντες στη Eurovision
Κατηγορία:Μουσική στη Λιθουανία
Κατηγορία:Pop rock συγκροτήματα
Αμύντας Δ΄ της Μακεδονίας

Ο **Αμύντας Δ΄** (362 π.Χ. - 336 π.Χ.) ήταν γιος του βασιλιά της Μακεδονίας Περδίκκα Γ΄ και εγγονός του Αμύντα Γ΄. 

Ο πατέρας του, Περδίκκας, σκοτώθηκε σε μάχη εναντίον των Ιλλυριών μαζί με 3.000 Μακεδόνες ενώ ήταν ο ίδιος νήπιο και την βασιλεία στην Μακεδονία ουσιαστικά άσκησε ως αντιβασιλέας ο θείος του Φίλιππος Β΄, πατέρας του Μεγάλου Αλεξάνδρου. Στην συνέχεια ανέλαβε την βασιλεία ο ίδιος ο Φίλιππος και για να στερεώσει την εξουσία του, έδωσε λίγο αργότερα την κόρη του Κυνάνη ως γυναίκα του στον Αμύντα. Μετά την δολοφονία του Φιλίππου και την ανάληψη της εξουσίας από τον γιό του Αλέξανδρο, ο Αμύντας κατηγορήθηκε για συνωμοσία κατά του βασιλιά και θανατώθηκε το 336 π.Χ. 

Κατηγορία:Δυναστεία των Αργεαδών
Δαβίδ ο Σεληνιτζιώτης

Ο **Δαβίδ ο Σεληνιτζιώτης** ήταν ζωγράφος από τον Αυλώνα της Αλβανίας. Το έργο που επιτέλεσε στην αγιογράφηση εκκλησιών τον κατατάσσει μεταξύ των σπουδαιότερων αγιογράφων του 18ου αιώνα.

Ο ζωγράφος Δαβίδ τοιχογράφησε το μεγάλο νάρθηκα του παρεκκλησίου της Παναγίας Κουκουζέλισας στη Λαύρα (1715). Επίσης, εργάστηκε στη Μοσχόπολη και στην Καστοριά. Θεωρείται πιο εκλεπτυσμένος αντιγραφέας και δημιουργικότερος στις μη παραδοσιακές παραστάσεις, όπου διαπιστώνεται και επαφή με δυτικοευρωπαϊκά έργα.

Τα έργα του ζωγράφου Δαβίδ συμμετέχουν στο ρεύμα της επιστροφής σε εικονιστικούς τύπους και καλλιτεχνικούς τρόπους της παλαιολόγειας ζωγραφικής. Αυτή η τάση επιστροφής και αντιγραφής της ζωγραφικής παλαιολόγειων προτύπων και ειδικότερα του Πανσέληνου στο ναό του Πρωτάτου εμφανίστηκε στο Άγιο Όρος το πρώτο τέταρτο του 18ου αιώνα και από εκεί διαχύθηκε στα αστικά κέντρα της Μακεδονίας, όπως στη Νέα Παναγία Θεσσαλονίκης (γύρω στα 1730), στον Ιωάννη Πρόδρομο Καστοριάς (1727) και στον Άγιο Νικόλαο στη Μοσχόπολη της Βορείου Ηπείρου (1727). Θεωρητικός εκφραστής του καλλιτεχνικού αυτού κινήματος, που σφράγισε την καλλιτεχνική παραγωγή στο Άγιο Όρος καθ' ολη τη διάρκεια του 18ου αιώνα και τις αρχές του 19ου αιώνα, υπήρξε ο αγιορείτης ζωγραφοδιδάσκαλος ιερομόναχος Διονύσιος από τον Φουρνά των Αγράφων.

Χαρακτηριστικά έργα του ζωγράφου Δαβίδ από τις τοιχογραφίες του Ορθόδοξου ναού του Αγίου Ιωάννη του Προδρόμου στη συνοικία Απόζαρι της Καστοριάς:



Εικόνα:David Selinitziotis H Porni.JPG|Δαίμονες βασανίζουν μια πόρνη
Εικόνα:David_Selinitziotis_H_Porni_O_Filargyros.JPG|Βασανιστήρια της πόρνης και του φιλάργυρου
Εικόνα:David Selinitziotis O Pornos H Magissa.JPG|Βασανιστήρια του πόρνου και της μάγισσας



Δαβίδ ο Σεληνιτζιώτης
Ξενοφών Μαρκόπουλος

Ο **Ξενοφών (''Ξένος'') Μαρκόπουλος**, (Κωνσταντινούπολη, 1 Ιανουαρίου 1921 - 1992) ήταν Έλληνας διεθνής ποδοσφαιριστής, ο οποίος αγωνιζόταν ως επιθετικός. Ήταν σπεσιαλίστας στα γκολ από κεφαλιά.

## Καριέρα
### Σε συλλογικό επίπεδο
Το 1922 η οικογένεια του εγκαταστάθηκε στην Καλογρέζα και ο ίδιος ξεκίνησε το ποδόσφαιρο από τον Παμβυζαντινό Καλογρέζας. Το 1938 μεταγράφηκε στην ΑΕΚ, στην οποία παρέμεινε έως το 1951. Με την ΑΕΚ κατέκτησε το νταμπλ του 1939, πρωταθλητής αναδείχθηκε και την επόμενη χρονιά (1939-40), ενώ στέφθηκε και δύο ακόμη φορές κυπελλούχος, τις περιόδους 1948-49 και 1949-50. Το 1952, εντάχθηκε στο δυναμικό της Α.Ε. Ελευθερούπολης όπου και παρέμεινε μέχρι το τέλος της ποδοσφαιρικής του σταδιοδρομίας.

### Στην εθνική Ελλάδας
Υπήρξε πέντε φορές διεθνής με την εθνική Ελλάδας, με τη φανέλα της οποίας σημείωσε και δύο τέρματα, τη διετία 1948-49. Το ντεμπούτο του πραγματοποιήθηκε στις 23 Απριλίου 1948 στον πρώτο μεταπολεμικό αγώνα της Ελλάδας, στην εντός έδρας φιλική αναμέτρηση εναντίον της Τουρκίας.

### Ως προπονητής

Ασχολήθηκε με την προπονητική και υπήρξε προπονητής της ΑΕΚ Χαλκίδας.

## Τίτλοι
* Πρωταθλήματα Ελλάδας: 1939 και 1940
* Κύπελλα Ελλάδας: 1939, 1949 και 1950
* Πρωταθλήματα Αθήνας: 1940, 1946, 1947 και 1950

## Παραπομπές


## Πηγές

* *Η Ιστορία της ΑΕΚ* , Έκδοση *Γ.Χ. Αλεξανδρής* , Αθήνα 1996
* *Εθνική Ελλάδος πορεία μέσα στο χρόνο* , *Εκδόσεις Παπαζήση* Αθήνα 2001
* *Εθνική Ελλάδος ποδοσφαίρου* Χρ. Αρβανίτης

Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Επιθετικοί ποδοσφαιριστές
Κυνάνη

Η **Κυνάνη**, ήταν κόρη του Φίλιππου Β’ της Μακεδονίας από την Ιλλύρια πριγκήπισσα Αυδάτη και ετεροθαλής αδερφή του Μεγάλου Αλεξάνδρου. 

## Γέννηση και πρώτα χρόνια

Την βρίσκουμε σε διαφορετικές αρχαίες πηγές με τα ονόματα Κυνάνη, Κύνα ή Κύννα. Η Αυδάτη, μητέρα της Κυνάνης, ήταν κόρη του Ιλλυριού Βασιλέα Βάρδυλι, του Ιλλυριού ηγέτη που νίκησε τον Περδίκκα Γ΄ της Μακεδονίας το 359 π.Χ. και έφερε στον θρόνο τον Φίλιππο Β΄. Η κόρη του Φίλιππου, Κυνάνη, ήταν πριγκήπισσα της Μακεδονίας, μεγαλωμένη με στρατιωτική εκπαίδευση και μάλιστα πολέμησε γενναία στο πλευρό του πατέρα της Φιλίππου κατά την διάρκεια της εκστρατείας του στην Ιλλυρία. Ήταν εκείνη που σκότωσε στην μάχη την Καέρια, Ιλλυρή βασίλισσα, καθώς και σκότωσε μεγάλο αριθμό Ιλλυριών την στιγμή που υποχωρούσαν. Ο πατέρας της Φίλιππος πάντρεψε την κόρη του Κυνάνη με τον ανιψιό του Αμύντα, γιό του Περδίκκα στον οποίο η Κυνάνη χάρισε μια κόρη, την Ανταία. Ο Αμύντας ήταν ο νόμιμος διάδοχος του Μακεδονικού θρόνου, έχοντας σαν επίτροπο του τον Φίλιππο, αλλά μεταγενέστερα ο Φίλιππος αντικατέστησε τον Αμύντα σαν βασιλιά. Μετέπειτα, και κατόπιν της ανόδου του Αλέξανδρου Γ΄ στον θρόνο της Μακεδονίας, λέγεται ότι ο Αμύντας προέβαλε αξιώσεις  για τον θρόνο με συνέπεια την εκτέλεση του από τον Αλέξανδρο το 336 π.Χ..

## Τελευταία χρόνια
Μετά τον θάνατο του συζύγου της, η Κυνάνη παρέμεινε στη Μακεδονία, μεγαλώνοντας την κόρη της Ανταία και δίνοντας της παρόμοια στρατιωτική εκπαίδευση με την δική της. Στα επακόλουθα του θανάτου του αδερφού της Αλέξανδρου, η Κυνάνη σχεδίασε να παντρέψει την κόρη της Ανταία με τον Φίλιππο Γ΄ Αρριδαίο, τον περιορισμένο πνευματικά, ετεροθαλή αδερφό του Αλέξανδρου που είχε επιλεγεί σαν Βασιλέας το 323 π.Χ.. Οδηγώντας στρατό και συνοδευόμενη από την κόρη της, η Κυνάνη κατευθύνθηκε προς την Ασία αλλά ο Περδίκκας, φοβούμενος, διέταξε τον αδερφό του Αλκέτα να τις σταματήσει παίρνοντας τους τις ζωές. Το σχέδιο, στην ουσία, πέτυχε κατά το ήμισυ, αλλά το αποτέλεσμα ήταν το χειρότερο δυνατό τόσο για τη θέση του επίτροπου όσο και για την υστεροφημία του. Ο Αλκέτας με τους στρατιώτες του αρχικά επιτέθηκε στις δυό πριγκήπισσες και την συνοδεία τους, με αποτέλεσμα τον θάνατο της Κυνάνης. Ο στρατός του Αλκέτα μόλις αντιλήφθηκε ότι η αδερφή του Αλέξανδρου κείτονταν νεκρή, απαίτησε η Ανταία, που αργότερα μετονομάστηκε σε Ευρυδίκη, να παντρευτεί τον Φίλιππο Αρριδαίο. Υπήρχε έντονη η υπόνοια επανάστασης  και ο Περδίκκας δεν είχε άλλη επιλογή παρά μόνο να συμφωνήσει με το αίτημά τους. Χρόνια αργότερα ο Κάσσανδρος της Μακεδονίας μετάφερε τα οστά της Κυνάνης και της κόρης της Ανταίας Ευρυδίκης στις Αιγές, στους βασιλικούς μακεδονικού τάφους.

## Εξωτερικοί σύνδεσμοι
*Βιογραφία της Κυνάνης 

Κατηγορία:Βασίλισσες και Πριγκίπισσες της Μακεδονίας
Κατηγορία:Αλέξανδρος ο Μέγας
Τρύφωνας Τζανετής

Ο **Τρύφωνας Τζανετής** (1918 - 8 Σεπτεμβρίου 1998) ήταν Έλληνας διεθνής ποδοσφαιριστής και μετέπειτα προπονητής.

## Ποδοσφαιρική καριέρα
Γεννήθηκε στη Σμύρνη. Μετά τη μικρασιατική καταστροφή η οικογένεια του βρέθηκε στην Αθήνα, όπου ο Τζανετής ξεκίνησε το ποδόσφαιρο στην Ελευθερούπολη το 1932. Το 1933 τον εντόπισε η ΑΕΚ και υπέγραψε δελτίο. Ξεκίνησε από τις μικρές ομάδες της ΑΕΚ για να προωθηθεί το 1935 στην πρώτη ομάδα, μαζί με τον Μαρόπουλο και να συμμετάσχουν σε επίσημο αγώνα της.

Ανήκε στη σπουδαία ομάδα των «κιτρινόμαυρων» στα τέλη της δεκαετίας του '30, έχοντας συμπαίκτες, μεταξύ άλλων, πέραν του Κλεάνθη Μαρόπουλου, τους Σπύρο Σκλαβούνο, Γιώργο Μάγειρα και Σπύρο Κοντούλη.

Φόρεσε τη φανέλα της Ελλάδας στις 25 Μάη 1949, στον εντός έδρας αγώνα εναντίον της Β΄ Ιταλίας (2-3).

## Προπονητική καριέρα
Το 1950 σταμάτησε το ποδόσφαιρο και εργάστηκε ως προπονητής αρχικά του Αιγάλεω στην Α΄ Κατηγορία Αθηνών, στη συνέχεια της ΑΕΚ στην Α΄ Εθνική αλλά και πολλών άλλων ομάδων, ενώ διετέλεσε και εκλέκτορας της εθνικής ομάδας των Ενόπλων. Από το 1960 έως το 1964 (σε δύο διαφορετικές περιόδους) υπήρξε ο προπονητής της Ελλάδας σε 11 συνολικά αγώνες, με απολογισμό πέντε νίκες, μία ισοπαλία και πέντε ήττες.

## Τίτλοι (ως ποδοσφαιριστής)

*Πρωταθλήματα Ελλάδας:1939 και 1940 
*Κύπελλα Ελλάδας: 1939, 1949 και 1950
*Πρωταθλήματα Αθήνας: 1940, 1946, 1947 και 1950
*1ος σκόρερ πρωταθλήματος Ελλάδος: 1940 (15)

## Παραπομπές


## Εξωτερικοί σύνδεσμοι

**Η Ιστορία της ΑΕΚ* , Έκδοση *Γ.Χ. Αλεξανδρής* , Αθήνα 1996
**Εθνική Ελλάδος πορεία μέσα στο χρόνο* , *Εκδόσεις Παπαζήση* Αθήνα 2001
**Εθνική Ελλάδος ποδοσφαίρου* Χρ. Αρβανίτης

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Προπονητές ποδοσφαίρου Εθνικής Ελλάδας
Κατηγορία:Προπονητές ποδοσφαίρου Αιγάλεω Α.Ο.
Κατηγορία:Προπονητές ποδοσφαίρου Αθλητικής Ένωσης Κωνσταντινουπόλεως
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Α.Ε. Ελευθερούπολης
Κατηγορία:Προπονητές Σούπερ Λιγκ Ελλάδας
Κατηγορία:Μικρασιατικός Ελληνισμός
Κώστας Πούλης

Ο **Κώστας Πούλης** (28 Οκτωβρίου 1928 - 7 Δεκεμβρίου 1986) ήταν Έλληνας διεθνής ποδοσφαιριστής.

## Καριέρα
### Σε συλλογικό επίπεδο
Ξεκίνησε το ποδόσφαιρο σε ανεξάρτητα σωματεία της γειτονιάς του για να βρεθεί το 1945 στην ΑΕΚ, στην πρώτη ομάδα της οποίας αγωνίστηκε πρώτη φορά το 1948, παραμένοντας σε αυτή επί 11 συναπτά έτη, μέχρι την περίοδο 1958-59. Το καλοκαίρι του 1959 δόθηκε ως αντάλλαγμα με τους συμπαίκτες του Μπούνα, Τεμπονέρα, Βαλσάμη και Κοκκινίδη στην Προποντίδα Χαλκίδας για τον τερματοφύλακα Κίμωνα Δημητρίου.

Κρέμασε τα ποδοσφαιρικά του παπούτσια με το τέλος του πρωταθλήματος 1960-61 φορώντας για έναν χρόνο τη φανέλα του Απόλλωνα Αθηνών.

### Στις εθνικές ομάδες
Φόρεσε τη φανέλα της εθνικής Ελλάδας σε 9 αγώνες, το διάστημα μεταξύ 1950-1953. Υπήρξε επίσης διεθνής και με την εθνική Ενόπλων, με την οποία είχε σημειώσει και ένα γκολ. 

## Άλλες δραστηριότητες
Το 1956 συμμετείχε στην ταινία "Οι άσσοι του γηπέδου" (γνωστή και ως "*Κυριακάτικοι Ήρωες*"), μαζί με άλλους σημαντικούς ποδοσφαιριστές της εποχής, όπως ο Ανδρέας Μουράτης, ο Λάκης Πετρόπουλος, ο Κώστας Λινοξυλάκης, ο Στάθης Μανταλόζης κ.α.

Πέθανε στις 7 Δεκεμβρίου 1986 από καρκίνο σε ηλικία 58 ετών.

## Τίτλοι
*Κύπελλα Ελλάδας: 1949, 1950 και 1956
*Πρωταθλήματα Αθήνας: 1950

## Πηγές
**Η Ιστορία της ΑΕΚ* , Έκδοση *Γ.Χ. Αλεξανδρής* , Αθήνα 1996
**Εθνική Ελλάδος πορεία μέσα στο χρόνο* , *Εκδόσεις Παπαζήση* Αθήνα 2001
**Εθνική Ελλάδος ποδοσφαίρου* Χρ. Αρβανίτης
**Ψηφιακό αρχείο της Αθλητικής Ηχούς* (12 Αυγούστου 1959,σελίδα 6)

Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Μέσοι ποδοσφαιριστές
Βανέσα Σίλβα

Η **Βανέσα Σίλβα** (*Vanessa Silva*, 5 Οκτωβρίου 1981) είναι Πορτογαλίδα τραγουδίστρια και ηθοποιός.

Γεννήθηκε στη Λισαβόνα.

## Δισκογραφία

*Out of Here 
*Who You Are 
*Only Me 
*Morangos com Açucar
*So Lost / Out Of Here 

Κατηγορία:Πορτογάλοι τραγουδιστές
Άσλι Σίμπσον

Η **Άσλι Σίμπσον** (*Ashley Nicolle Simpson*, 3 Οκτωβρίου 1984) είναι Αμερικανίδα τραγουδίστρια και ηθοποιός. Είναι επίσης η μικρότερη αδερφή της Τζέσικα Σίμπσον.

## Δισκογραφία
### Άλμπουμ
* Autobiography (2004)
* I am me (2005)
* Bittersweet World (2008)

### Σινγκλ
* Pieces of me (2004)
* Shadow (2004)
* La La (2004)
* Boyfriend (2005)
* L.O.V.E. (2005)
* Invisible (2006)
* Outta My Head (Ay Ya Ya) (2007)
* Little Miss Obsessive (2008)

## Φιλμογραφία
* The Hot Chick (2002)
* Undiscovered (2005)
* The Ashlee Simpson Show (2004-2005)
* Chicago (2009)
* Melrose Place (2009-2010)

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Αμερικανίδες τραγουδίστριες
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Νεοπτόλεμος Β΄ της Ηπείρου

Ο **Νεοπτόλεμος Β΄** (... -  π. 360 π.Χ.) ήταν βασιλιάς των Μολοσσών. Ήταν γιος του Αλκέτα Α΄, προκατόχου του στο θρόνο. Πήρε το όνομά του από το μυθικό Νεοπτόλεμο, γιο του Αχιλλέα, ο οποίος θεωρείται ένας από τους γενάρχες του Οίκου των Αιακιδών.

## Βιογραφικά στοιχεία
Μετά το θάνατο του Αλκέτα Α΄, βασιλιάς επρόκειτο να επιλεγεί ανάμεσα στους δύο γιους του, Νεοπτόλεμο και Αρύββα. Μετά από σφοδρή διαμάχη δεν βρέθηκε λύση στο ζήτημα και κατ' επέκταση οι δυο τους συμφώνησαν να διαιρέσουν το βασίλειο και να συμβασιλεύσουν. Ήταν η πρώτη φορά στην ιστορία της χώρας που εγκαταστάθηκε διπλή βασιλεία. Από όσο γνωρίζουμε δεν υπήρχαν κάποιες περαιτέρω προστριβές ως προς αυτό και  η συμφωνία τους κράτησε μέχρι το θάνατο του Νεοπτόλεμου γύρω στο 360 π.Χ., όταν το θρόνο ανέλαβε εξ ολοκλήρου ο Αρύββας.

Ο Νεοπτόλεμος απέκτησε από άγνωστη σε εμάς σύζυγο τρία παιδιά: την Τρωάδα, την οποία παντρεύτηκε ο Αρύββας, τον Αλέξανδρο Α΄, ο οποίος διακρίθηκε πραγματοποιώντας το 334 π.Χ. εκστρατεία στη Μεγάλη Ελλάδα (σημερινή Ιταλία), περίπου μισό αιώνα πριν από εκείνη του Πύρρου, και τέλος, την Ολυμπιάδα, η οποία με παρέμβαση του Αρύββα παντρεύτηκε το Φίλιππο Β΄ τον Μακεδόνα. Το ζευγάρι απέκτησε μαζί τον Αλέξανδρο το Μέγα.

## Δείτε επίσης
*Δυναστεία των Αιακιδών
*Αρχαία Ήπειρος 
*Κλασική εποχή

## Παραπομπές


## Βιβλιογραφία
;Αρχαίες πηγές
* Διόδωρος ο Σικελιώτης, *«Ιστορική Βιβλιοθήκη»* (Αγγλικά  Αρχαία ελληνικά και γαλλικά)
*Ιουστίνος, *«Επιτομή της Ιστορίας του Πομπήιου Τρώγου»*, Λατινικά, Αγγλικά, Γαλλικά
*Παυσανίας, *«Ελλάδος περιήγησις»*, Αρχαία Ελληνικά, Αγγλικά
;Σύγχρονη βιβλιογραφία
*  

Κατηγορία:Βασιλείς της Δυναστείας των Αιακιδών
Κυλλήνη Ηλείας

Η **Κυλλήνη** είναι παραθαλάσσιος οικισμός και λιμάνι της Ηλείας στην Πελοπόννησο. 

## Γενικά στοιχεία
Η Κυλλήνη βρίσκεται στα βορειοδυτικά παράλια της Πελοποννήσου, ανατολικά του ομώνυμου ακρωτηρίου σε υψόμετρο 10 μέτρων. Πρώην ανεξάρτητη κοινότητα και πρώην δημοτικό διαμέρισμα και έδρα του Καποδιστριακού Δήμου Κάστρου-Κυλλήνης. Σήμερα ανήκει στον Δήμο Ανδραβίδας - Κυλλήνης. Η Κυλλήνη είναι γνωστή και για τα ιαματικά λουτρά της.

Κατά τη διάρκεια της Φραγκοκρατίας, σε πολύ κοντινή θέση βρισκόταν η Γλαρέντζα, το επίνειο της Ανδραβίδας, της πρωτεύουσας του Πριγκιπάτου της Αχαΐας.

### Λουτρά
Τα ιαματικά λουτρά της Κυλλήνης απέχουν περίπου 13 χιλιόμετρα Ν.-ΝΑ. από την κωμόπολη και βρίσκονται μέσα σε φυσικό δάσος. Τα λουτρά υπάρχουν από την αρχαιότητα και έχουν βρεθεί εγκαταστάσεις ρωμαϊκών χρόνων.

## Ιστορία
Η Κυλλήνη έχει κατοικηθεί από την παλαιολιθική εποχή. Η πρώτη γραπτή μαρτυρία είναι από τον Όμηρο ο οποίος μας λέει για τον φόνο του Ώτου του Κυλλήνιου, αρχηγού των Επειών κατά τον Τρωικό πόλεμο από τον Πολυδάμα. Σύμφωνα με τον Παυσανία ιδρύθηκε από Αρκάδες που μετανάστευσαν εδώ από την περιοχή του όρους Κυλλήνη και ήταν επίνειο της αρχαίας Ήλιδας, σε απόσταση 120 σταδίων (23 χιλιόμετρων) από αυτή. Είχε ιερά του Ασκληπιού, της Αφροδίτης και άγαλμα του Ερμή, το οποίο ήταν ένας όρθιος Φαλλός επάνω σε βάθρο. Ο Ερμής ήταν ο προστάτης της πόλης και η λατρεία του ήρθε μαζί με τους Αρκάδες οικιστές, αφού ο θεός είχε γεννηθεί στο όρος Κυλλήνη. Το άγαλμα του Ασκληπιού είχε φτιαχτεί από τον *Κολώτη*, μαθητή του Φειδία. Αναφέρει μάλιστα πως ήταν στραμμένη προς τη Σικελία.

Το 1204 οι Φράγκοι ανακατασκεύασαν το αρχαίο λιμάνι και δημιούργησαν μια νέα πόλη, τη *Γλαρέντζα*, η οποία έκοψε και δικό της νόμισμα, το *[[Τορνέζια|τορνέζι]]*. Η Γλαρέντζα έφτασε σε μεγάλη ακμή και ήταν από τα μεγαλύτερα λιμάνια της Μεσογείου. Το 1421-22 ο Κάρολος Α΄ Τόκκος θα εξαγοράσει από τον Φράνκο Ολιβιέρο τη Γλαρέντζα και θα την εποικίσει με Αλβανούς και με πρώην άρχοντες από το Δεσποτάτο της Ηπείρου. Το 1428 πέρασε σαν προίκα στον Κωνσταντίνο Παλαιολόγο, τον τελευταίο βυζαντινό αυτοκράτορα, ο οποίος όμως το 1432 θα την γκρεμίσει εκ θεμελίων για να αντιμετωπίσει το πρόβλημα των πειρατών. Από τότε η περιοχή ήταν μικρός οικισμός μέχρι την απελευθέρωση, που εποικίστηκε από Επτανήσιους και βοσκούς και αργότερα από πρόσφυγες Μικρασιάτες.

## Φωτοθήκη

Image:Kyllini view.JPG|Άποψη της Κυλλήνης Ηλείας
Image:Kyllini harbor.JPG|Το λιμάνι της Κυλλήνης
Image:Kyllini beach.JPG|Η παραλία δίπλα στο λιμάνι της Κυλλήνης


## Παραπομπές


Κατηγορία:Δήμος Ανδραβίδας - Κυλλήνης
Κατηγορία:Χωριά της περιφερειακής ενότητας Ηλείας
Κατηγορία:Δήμος Κάστρου-Κυλλήνης
Κατηγορία:Πόλεις της αρχαίας Ηλείας
Κατηγορία:Αρχαιολογικοί τόποι στην Ηλεία
Νεοχώρι Μυρτουντίων Ηλείας

Το χωριό **Νεοχώρι Μυρτουντίων** ή **Νεοχώρι** είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 21 μέτρων. Βρίσκεται προς τα βορειοδυτικά παράλια της Πελοποννήσου, ανάμεσα στην Ανδραβίδα (7,5 χλμ. Δ.) και την Κυλλήνη (6,5 χλμ. ΝΑ.). Σύμφωνα με το Σχέδιο Καλλικράτης μαζί με τα Βυτιναίικα αποτελούν την τοπική κοινότητα Νεοχωρίου Μυρτουντίων που υπάγεται στη δημοτική ενότητα Κάστρου - Κυλλήνης που ανήκει στο Δήμο Ανδραβίδας - Κυλλήνης. Ως κοινότητα έχει πληθυσμό 753 κατοίκους ενώ ως οικισμός 742 βάσει της απογραφής του 2011.

## Αθλητισμός
Η ομάδα του χωριού είναι ο Αχιλλέας Νεοχωρίου πρωταθλητής της Α2 την αγωνιστική περίοδο 2007- 2008 με επιστροφή στην Α΄ κατηγορία μετά από 18 χρόνια. Η ομάδα ήταν σε αδράνεια  για μερικά χρόνια. Το έτος ιδρύσεως είναι μεταξύ 1912 με 1916 και κατατάσσεται μεταξύ  των πρώτων ομάδων της Ελλάδας.

## Λοιπά Στοιχεία
Το Νεοχώριο Μυρτουντίων μαζί με την Κάτω Πανάγια, το Κάστρο και την Κυλλήνη είναι οι τέσσερις κοινότητες  που δημιούργησαν τον  Δήμο Κάστρου-Κυλλήνης, που το 2011 εντάχθηκε στο Δήμο Ανδραβίδας - Κυλλήνης.

## Παραπομπές


Κατηγορία:Δήμος Ανδραβίδας - Κυλλήνης
Κατηγορία:Χωριά της περιφερειακής ενότητας Ηλείας
Κατηγορία:Δήμος Κάστρου-Κυλλήνης
Μυρσίνη (αποσαφήνιση)

Το **Μυρσίνη** μπορεί να αναφέρεται στα εξής:
* Το φυτό μυρτιά, από όπου πήραν το όνομά τους και τα όλα τα παρακάτω.
* Μυρσίνη, γυναικείο όνομα.
* Μυρσίνη Γρεβενών, χωριό του νομού Γρεβενών.
* Μυρσίνη Ηλείας, χωριό του νομού Ηλείας.
* Μυρσίνη Λακωνίας, χωριό του νομού Λακωνίας.
* Μυρσίνη Λασιθίου, χωριό του νομού Λασιθίου.
* Μυρσίνη Πρεβέζης, χωριό του νομού Πρέβεζας.
* Μυρσίνη Τήνου, χωριό της Τήνου.
Αλκέτας Β΄ της Ηπείρου

Ο **Αλκέτας Β΄** (4ος αιώνας π.Χ.) ήταν βασιλιάς τον Μολοσσών, μέλος της Δυναστείας των Αιακιδών, βασιλέων της Ηπείρου. Ήταν γιος του βασιλιά Αρύββα και μεγαλύτερος αδελφός του Αιακίδη.

## Βιογραφικά στοιχεία
Σύμφωνα με τον Παυσανία, ο αυταρχικός χαρακτήρας του στάθηκε η αιτία να τον διώξει ο πατέρας του από το βασίλειο. Τον Αρύββα διαδέχτηκε ο Αλέξανδρος Α΄ και κατόπιν ο Αιακίδης. Μετά τον θάνατο του τελευταίου ενώ μαχόταν τον Κάσσανδρο, οι Ηπειρώτες ανακάλεσαν τον Αλκέτα από την εξορία για να καλύψει το κενό εξουσίας που δημιουργήθηκε.

Με την εξέλιξη αυτή των πραγμάτων, ο Λυκίσκος, στρατηγός του Κάσσανδρου στην Ακαρνανία, εισέβαλε με στρατό στην Ήπειρο, ελπίζοντας να απομακρύνει τον Αλκέτα από τον θρόνο προτού μπορέσει να εδραιώσει την κυριαρχία του. Τότε ο Αλκέτας έστειλε τους γιους του, Αλέξανδρο και Τεύκρο, στους διάφορους οικισμούς να συγκεντρώσουν στρατό. Ο ίδιος στρατοπέδευσε με τους άνδρες που είχε ήδη κοντά στον εχθρό και περίμενε να επιστρέψουν οι γιοι του.

Ωστόσο, οι Ηπειρώτες τρόμαξαν στη θέα της υπεροχής των στρατευμάτων του Λυκίσκου και αυτομόλησαν στον εχθρό. Εγκαταλελειμμένος, ο Αλκέτας βρήκε καταφύγιο στις Ευρυμενές, μια πόλη της Ηπείρου. Καθώς η πόλη πολιορκούταν, κατεύθασε με ενισχύσεις ο γιος του Αλέξανδρος. Ακολούθησε βίαιη και πολύνεκρη μάχη, η οποία είχε δυσμενή αποτελέσματα για τον Λυκίσκο. Εντούτοις, όταν κατεύθασε ο Δεινίας με ενισχύσεις, έλαβε χώρα δεύτερη μάχη, στην οποία οι Ηπειρώτες ηττήθηκαν. Οι Αλέξανδρος και Τεύκρος ακολούθησαν τον πατέρα τους στη φυγή του με κατεύθυνση κάποιο οχυρό, ενώ ο Λυκίσκος καταλάμβανε της Ευρυμενές, λεηλατώντας και καταστρέφοντάς τις.

Όσο συνέβαιναν αυτά, ο Κάσσανδρος είχε ήδη αρχίσει να κινείται με κατεύθυνση την Ήπειρο για να ενισχύσει τον στρατηγό του. Μόλις όμως ενημερώθηκε πως ο Λυκίσκος είχε στεφθεί νικητής, ήρθε σε επαφή με τον Αλκέτα, με τον οποίο τελικά ήρθε σε συμφωνία. Ο τελευταίος του παραχώρησε μάλιστα και μέρος του στρατού του για να τον βοηθήσει στην - αποτυχημένη όπως αποδείχτηκε - πολιορκία της Απολλωνίας που σχεδίαζε.

Ο Αλκέτας εξακολούθησε να κυβερνά για ένα διάστημα ακόμη. Επέδειξε όμως μεγάλη σκληρότητα απέναντι στον λαό. Ως αποτέλεσμα δολοφονήθηκε μαζί με δύο από τους γιους του, τα ονόματα των οποίων ήταν Εσιονεύς και Νίσος, και οι οποίοι ήταν ακόμη σε παιδική ηλικία. Κατόπιν στον θρόνο της Ηπείρου εγκαταστάθηκε με τη βοήθεια του βασιλιά των Ιλλυριών, Γλαύκου, ο εντεκάχρονος  ή δωδεκάχρονος  γιος του Αιακίδη, ο Πύρρος.

## Χρονολόγιο

## Δείτε επίσης
*Δυναστεία των Αιακιδών
*Αρχαία Ήπειρος 
*Ελληνιστική περίοδος

## Παραπομπές




Κατηγορία:Βασιλείς της Δυναστείας των Αιακιδών
Δήμητρα

Το όνομα **Δήμητρα** μπορεί να αναφέρεται στα παρακάτω:

* Δήμητρα (όνομα) - γυναικείο όνομα.

; Μυθολογία
* Δήμητρα (μυθολογία), θεότητα της γεωργίας στην ελληνική μυθολογία.

; Γεωγραφία
* Δήμητρα Αρκαδίας - χωριό του νομού Αρκαδίας. 
* Δήμητρα Γρεβενών - χωριό του νομού Γρεβενών. 
* Δήμητρα Ηλείας - χωριό του νομού Ηλείας.
* Δήμητρα Λάρισας - χωριό του νομού Λάρισας.
* Δήμητρα Σερρών - χωριό του νομού Σερρών.

; Αστρονομία
* 1 Δήμητρα - αστεροειδής/πλανήτης νάνος στην Κύρια ζώνη αστεροειδών. 

## Δείτε επίσης
*Κέρες *(Ceres)* είναι η αντίστοιχη θεότητα με την Δήμητρα στην ρωμαϊκή μυθολογία.

Κατηγορία:Αποσαφηνίσεις ελληνικών τοπωνυμίων
Κατηγορία:Αποσαφηνίσεις ονομάτων
Νικάνωρ (γιος Παρμενίωνα)

Ο **Νικάνωρ** (4ος αιώνας π.Χ. - 330 π.Χ.) ήταν διακεκριμένος Μακεδόνας αξιωματικός, στην υπηρεσία του Αλεξάνδρου του Μέγα. Ήταν γιος του Παρμενίωνα και αδελφός των Φιλώτα και Έκτωρα.

Πήρε μέρος στην εκστρατεία του Αλέξανδρου στην Ασία ως αρχιυπασπιστής και το 334 π.Χ. τον βρίσκουμε επικεφαλής των υπασπιστών στη Μάχη του Γρανικού, ανάμεσα στους Εταίρους και στους Πεζέταιρους. Στη Μάχη της Ισσού ο Νικάνωρ μαζί με τους υπασπιστές του ήταν δίπλα στους πεζαίτερους, ενώ στην Μάχη των Γαυγαμήλων ήταν τοποθετημένος ξανά στο κέντρο ανάμεσα στους εταίρους και τους πεζαίτερους. Λίγο αργότερα ο Νικάνωρ ακολουθώντας τον Αλέξανδρο καταδίωξε τον Πέρση βασιλιά, Δαρείο Γ', αλλά αρρώστησε ξαφνικά και πέθανε στην Άρεια. 

Κατηγορία:Αρχαίοι Μακεδόνες
Κατηγορία:Εκστρατεία του Μεγάλου Αλεξάνδρου
Κατηγορία:Αλέξανδρος ο Μέγας
Ελληνική Αριστερά

Η **Ελληνική Αριστερά** (**Ε.ΑΡ.**) ήταν ελληνικό πολιτικό κόμμα. Εξέφραζε το κεντροαριστερό τμήμα του ευρωκομμουνισμού, σε αντίθεση όμως με αντίστοιχα κόμματα της Δυτικής Ευρώπης ουδέποτε συνεργάστηκε με τη σοσιαλδημοκρατία.

## Ιστορικό
Το ιδρυτικό της συνέδριο πραγματοποιήθηκε μεταξύ 22 και 26 Απριλίου 1987. Προήλθε από τη διάσπαση του Κ.Κ.Ε. Εσωτερικού σε *Ελληνική Αριστερά* υπό τον Λεωνίδα Κύρκο από τη μια και *Κ.Κ.Ε. Εσωτερικού - Ανανεωτική Αριστερά* (Κ.Κ.Ε. Εσ. - Α.Α., μετέπειτα Ανανεωτική Κομμουνιστική Οικολογική Αριστερά) υπό τον Γιάννη Μπανιά από την άλλη. Δεν συμμετείχε ποτέ αυτόνομα σε εκλογές, αφού στις πρώτες εκλογές μετά την ίδρυσή της, αυτές του 1989 συνεργάστηκε με το ΚΚΕ στη συγκρότηση του Συνασπισμού της Αριστεράς και της Προόδου. Το 1992, μετά την αποχώρηση του Κ.Κ.Ε. από τον Συνασπισμό και τη μετεξέλιξη του τελευταίου από συμμαχία σε κόμμα, η Ε.ΑΡ. αυτοδιαλύθηκε και τα μέλη της εντάχθηκαν στο νέο κόμμα.

Ηγετικές μορφές της Ελληνικής Αριστεράς υπήρξαν οι Λεωνίδας Κύρκος, Γρηγόρης Γιάνναρος και Αντώνης Μπριλλάκης (ο οποίος το 1989 αποχώρησε και συνεργάστηκε με το ΠΑ.ΣΟ.Κ). Άλλοι προερχόμενοι από την Ε.ΑΡ. πολιτικοί, που αργότερα διακρίθηκαν με τον Συνασπισμό είναι οι Φώτης Κουβέλης, Μιχάλης Παπαγιαννάκης, Δημήτρης Παπαδημούλης.

## Αποτελέσματα εκλογών
### Βουλή των Ελλήνων

### Ευρωπαϊκό Κοινοβούλιο

## Παραπομπές
Κάτω Παναγία Ηλείας

Η **Κάτω Παναγιά** είναι χωριό της Ηλείας, πρώην ανεξάρτητη κοινότητα και δημοτικό διαμέρισμα από το 2011 του Δήμου Ανδραβίδας - Κυλλήνης. Στην Κάτω Παναγιά βρίσκεται το ιστορικό μοναστήρι της Παναγίας της Βλαχέρνας που έχει πάρει το όνομά της από την ονομαστή Παναγία των Βλαχερνών της Κωνσταντινούπολης και το οποίο εκτός από σημαντικό θρησκευτικό και ιστορικό μνημείο, λειτουργεί και ως Ίδρυμα Χρονίως Πασχόντων και Κατακοίτων Γερόντων.

## Ιστορία
Αρχικά δημιουργήθηκε για να  στεγάσει τους πρόσφυγες που ήλθαν στην Ελλάδα, μετά την μικρασιατική καταστροφή του 1922, από το ομώνυμο χωριό στο δυτικότερο άκρο της Μικράς Ασίας. Η Κάτω Παναγιά, όπως και τα περισσότερα χωριά που δημιουργήθηκαν για τη στέγαση προσφύγων, χαρακτηρίζεται από αυστηρό πολεοδομικό σχεδιασμό, τουλάχιστον όσον αφορά την έκταση που αρχικώς χρησιμοποιήθηκε για το σκοπό αυτό. Επίσης χαρακτηριστική είναι και η ομοιομορφία όλων των κατοικιών που αρχικώς κατασκευάστηκαν ενώ σήμερα σώζονται ελάχιστες από αυτές.

## Οικονομία
Κύρια πηγή εσόδων των κατοίκων του Δ.Δ. είναι η γεωργία και η αλιεία με ονομαστό το ελαιόλαδο που παράγει η περιοχή. Η Κάτω Παναγιά στην ουσία έχει πλέον -πολεοδομικά- συνενωθεί με το γειτονικό Δ.Δ. Κυλλήνης που αποτελεί και την έδρα του Δήμου, όπου βρίσκεται και ο λιμένας Κυλλήνης, η κύρια πύλη διακίνησης αγαθών και επιβατών από και προς τα νησιά της Ζακύνθου και της Κεφαλλονιάς.

## Παραπομπές


## Εξωτερικοί σύνδεσμοι
*Ιστολόγιο για την Κάτω Παναγιά
*H Ένωση Κάτω Παναγιάς Μικράς Ασίας
*Το Μοιρολόι της Παναγίας στην Κάτω Παναγιά Ηλείας

Κατηγορία:Δήμος Ανδραβίδας - Κυλλήνης
Κατηγορία:Χωριά της περιφερειακής ενότητας Ηλείας
Κατηγορία:Δήμος Κάστρου-Κυλλήνης
Ρεφορμισμός

Ο όρος **ρεφορμισμός** (γαλλ.: reformisme, λατιν.: reformo) είναι όρος της πολιτικής με τον οποίον, από τα τέλη του 19ου αιώνα, στο πλαίσιο του σοσιαλιστικού κινήματος, χαρακτηρίστηκε κάθε πολιτική τάση εγκατάλειψης της επαναστατικής ανατροπής του κεφαλαιοκρατικού καθεστώτος (*επαναστατικός σοσιαλισμός*) και αντικατάσταση αυτής με προσπάθεια επίτευξης μεταρρυθμίσεων μέσα από τους κόλπους του ίδιου του καπιταλιστικού συστήματος και της, συνδεδεμένης με αυτό, φιλελεύθερης δημοκρατίας (π.χ. μέσω κοινοβουλευτικής δράσης περιοριζόμενης από το αστικό σύνταγμα). Έτσι οι ελευθεριακοί και οι λενινιστές σοσιαλιστές αποκαλούν συνήθως ρεφορμιστές τους σοσιαλδημοκράτες. Ορισμένες φορές ο όρος επεκτείνεται και για να περιγράψει τον ευρωκομμουνισμό, λόγω της δέσμευσής του στον σταδιακό και ομαλό σοσιαλιστικό μετασχηματισμό της κοινωνίας μέσα από τους θεσμούς της αστικής δημοκρατίας.

## Επιπλέον ορισμός
Επιπρόσθετα ο όρος «ρεφορμισμός» από πολιτική άποψη, σημαίνει την ενσωμάτωση της στρατηγικής κομμουνιστικών και γενικότερα αριστερών κομμάτων και οργανώσεων στις ανάγκες του αστικού καπιταλιστικού συστήματος, καθώς απεμπολείται η προοπτική ολικής ρήξης με την αστική εξουσία. Ανεξάρτητα από τους διακηρυγμένους στόχους και τη φρασεολογία που χρησιμοποιεί ο ρεφορμισμός, η εγκατάλειψη της στρατηγικής της ανατροπής της αστικής εξουσίας περιλαμβάνει την υιοθέτηση της αντίληψης περί «εργασιακής ειρήνης» (ομαλής διεξαγωγής των παραγωγικών δραστηριοτήτων σε συνθήκες ιδιωτικής ιδιοκτησίας των μέσων παραγωγής και ιεραρχικών ταξικών σχέσεων), ειρηνικής συνύπαρξης της αστικής και της εργατικής τάξης, τα συμφέροντα των οποίων όμως είναι αντίθετα κατά τη σοσιαλιστική θεωρία. Επιπλέον ο όρος αναφέρεται στην υιοθέτηση αστικών τακτικών, αντιλήψεων και συμπεριφορών, τόσο στην εσωτερική λειτουργία μίας αριστερής οργάνωσης όσο και στην εξωστρεφή δράση της. Ο όρος είναι παρόμοιος με τον ρεβιζιονισμό.
## Σήμερα
Σήμερα ο όρος *ρεφορμισμός* μπορεί να χρησιμοποιείται και έξω από τα στενά πλαίσια του ιστορικού σοσιαλισμού, αλλά με παρόμοια χροιά. Ενδεικτικά, στο οικολογικό κίνημα, οι κοινωνικοί οικολόγοι, οι οικοσοσιαλιστές ή οι οικοαναρχικοί αποκαλούν ορισμένες φορές ρεφορμιστικά τα πράσινα κόμματα της πολιτικής οικολογίας.

## Εξωτερικοί σύνδεσμοι
* 

Κατηγορία:Μαρξισμός
Κατηγορία:Σοσιαλισμός
Κατηγορία:Σοσιαλδημοκρατία
Αλεξάνδρεια (αποσαφήνιση)

Η **[[Αλεξάνδρεια]]** είναι πόλη της Αιγύπτου που ιδρύθηκε από τον Μέγα Αλέξανδρό. 

Το όνομα φέρουν πολλές πόλεις και τοποθεσίες κυρίως στις ΗΠΑ αλλά και αλλού στον κόσμο, αλλά οι πιο γνωστές είναι αυτές που ίδρυσε ή μετονόμασε ο Μέγας Αλέξανδρος:
*Άι-Χανούμ, πιθανώς η Αλεξάνδρεια η επί του Ώξου (ή Αλεξάνδρεια Ωξειανή), Αφγανιστάν
*Αλεξάνδρεια Αραχωσίας, το σημερινό Κανταχάρ, Αφγανιστάν
*Αλεξάνδρεια η Αρεία, πιθανόν κοντά στο ή το σημερινό Χεράτ, Αφγανιστάν
*Αλεξάνδρεια Βουκέφαλος, ή απλά Βουκεφάλα, Πακιστάν
*Αλεξάνδρεια Ωρειτών, Πακιστάν  
*Αλεξάνδρεια η εν Καρμανία, Ιράν
*Αλεξάνδρεια η Εσχάτη, κοντά στο ή το σημερινό Κουτζάντ, Τατζικιστάν
*Αλεξάνδρεια στον Καύκασο, το σημερινό Μπαγκράμ, Αφγανιστάν

*Αλεξάνδρεια Τρωάς, Τουρκία
*Αλεξάνδρεια στη Λάτμο (Άλιντα), Τουρκία
*Σπασίνου Χάραξ, ιδρυμένη ως Αλεξάνδρεια (στη Σουσιανή)
*Αλεξάνδρεια στον Ακεσίνη ή Αλεξάνδρια στον Ινδό, Πακιστάν
*Αξεξάνδρεια η Οπιανή, το σημερινό Γκαζνί, Αφγανιστάν
*Αλεξάνδρεια στον Ευφράτη ποταμό, η σημερινή Ισκαντερίγια, Ιρακ
*Αλεξάνδρεια στην Ισσό, το σημερινό Ισκεντερούν, Τουρκία
*Αλεξάνδρεια η Μαργιανή, το σημερινό Μερβ, Τουρμενιστάν
*Αλεξάνδρεια η επί του Ύφαση, Ινδία

## Παραπομπές
Φίλιππος Γ΄ της Μακεδονίας

Ο **Φίλιππος Γ΄ ο Αρριδαίος** (359 π.Χ. - 25 Δεκεμβρίου 317 π.Χ.) από την Δυναστεία των Αργεαδών, ήταν βασιλιάς της Μακεδονίας (323 - 317), διάδοχος του ετεροθαλούς αδελφού του Αλεξάνδρου Γ΄ του Μεγάλου.

## Βιογραφία
Ήταν γιος του Φίλιππου Β΄ της Μακεδονίας και της 2ης συζύγου του Φιλίνας από τη Λάρισα. Ο Φίλιππος Β΄ νυμφεύτηκε σε 5ο γάμο την Ολυμπιάδα και απέκτησε τον Αλέξανδρο Γ΄.

Ο Φίλιππος Γ΄ ήταν πνευματικά ασταθής από την παιδική του ηλικία, πιθανώς από υπαιτιότητα της Ολυμπιάδας, η οποία ήθελε να δει στο θρόνο τον γιο της Αλέξανδρο Γ΄. Μετά το θάνατο του Αλέξανδρου Γ΄ ανακηρύχτηκε βασιλιάς από τον Μακεδονικό στρατό με την ονομασία Φίλιππος ο Γ΄ της Μακεδονίας. Στην ουσία ήταν μια μαριονέτα στα χέρια του Περδίκκα, που ουσιαστικά κυβερνούσε. Λίγο αργότερα ο Φίλιππος Γ΄ νυμφεύτηκε την Ανταία Ευρυδίκη, κόρη της Κυνάνης. Ύστερα από τη δολοφονία του Περδίκκα στην Αίγυπτο, ο Πείθων ανέλαβε την φύλαξη του Φίλιππου Γ΄ Αρριδαίου. Ο Φίλιππος Γ΄ και η γυναίκα του Ανταία Ευρυδίκη επέστρεψαν στη Μακεδονία κάτω από τη φύλαξη του Αντίπατρου. Ο Αντίπατρος πέθανε το 319 π.Χ. και η φύλαξη του Αρριδαίου πέρασε στον Πολυπέρχοντα, αλλά η Ανταία Ευρυδίκη, θορυβημένη από τον ερχομό της Ολυμπιάδας στη Μακεδονία, αναζήτησε τη βοήθεια τού Κασσάνδρου, γιού τού Αντίπατρου. Κατά τη διάρκεια μίας προσπάθειας να αποκρούσουν τις δυνάμεις της Ολυμπιάδας και του συμμάχου της Αιακίδη βασιλιά της Ηπείρου (εξαδέλφου της), οι στρατιώτες τού Αρριδαίου αυτομόλησαν στην Ολυμπιάδα, η οποία διέταξε το θάνατο του Αρριδαίου και της γυναίκας του Ανταίας Ευρυδίκης. Είχε βασιλέψει μόλις 6 χρόνια. Αργότερα ο Κάσσανδρος μετέφερε τα οστά του Αρριδαίου και της γυναίκας του στις Αιγές.

## Παραπομπές


## Δείτε επίσης
* Ελληνιστική περίοδος
* Διάδοχοι του Μεγάλου Αλεξάνδρου
* Κάσσανδρος
* Βασιλείς της Μακεδονίας

Κατηγορία:Δυναστεία των Αργεαδών
Ιατρικά αέρια

Τα **ιατρικά αέρια**, που χρησιμοποιούνται σε νοσοκομεία και διάφορες άλλες νοσηλευτικές μονάδες, είναι τα:
* Οξυγόνο (Αέριο οξυγόνο και αέρα εμπλουτισμένο σε οξυγόνο)
* Πρωτοξείδιο του αζώτου
* Μίγματα οξυγόνου – πρωτοξειδίου του αζώτου
* Διοξείδιο του άνθρακα
* Άζωτο (αέριο άζωτο, υγρό άζωτο)
* Ιατρικός συνθετικός αναπνευστικός αέρας
* Αέρας για κίνηση χειρουργικών εργαλείων

Ως ιατρικό αέριο ορίζεται ένα αέριο ή μίγμα αερίων που τροφοδοτείται σε ασθενείς για αναισθησία, θεραπεία, διάγνωση και προφύλαξη. Πρόκειται για ένα δίκτυο σωλήνων παροχής αεριών απαραίτητα σε νοσοκομεία και άλλες εγκαταστάσεις υγειονομικής περίθαλψης.  Γενικά, ένα πλήρες σύστημα ιατρικών αερίων αποτελείται από την πηγή παροχής, το σύστημα κατανομής, τις συνδέσεις παροχής χρήσης, τον εξοπλισμό παρακολούθησης και ελέγχου και το σύστημα απομάκρυνσης αναισθητικών αερίων. Τέτοιες εγκαταστάσεις συνοδεύονται από ηλεκτρονικά συστήματα συναγερμού με υψηλό δείκτη παρακολούθησης. Τα συστήματα παροχής των αερίων αυτών απαιτείται γενικά να παρακολουθούνται από συστήματα συναγερμού για τυχόν ανωμαλίες, όπως για παράδειγμα η χαμηλή ή υψηλή πίεση των αερίων.

## Παραπομπές


## Εξωτερικοί σύνδεσμοι
* 

Κατηγορία:Ιατρικές συσκευές
Κατηγορία:Αέρια
Ινώδης χιτώνας

thumb|right|250px|Σχηματικό διάγραμμα του ανθρώπινου ματιού. Ο ινώδης χιτώνας φαίνεται με γκρίζο χρώμα.
Ο **ινώδης χιτώνας** αποτελεί το εξωτερικό στρώμα του ματιού. Περιβάλλει ολόκληρο το βολβό του ματιού και διακρίνεται σε δυο κυρίως μέρη: τον σκληρό χιτώνα, το "άσπρο" του ματιού, που καλύπτει τα 5/6 του βολβού και είναι αδιαφανής, και τον κερατοειδή χιτώνα, που είναι διαφανής και βρίσκεται μπροστά από την κόρη και την ίριδα. Σκοπός του ινώδους είναι η προστασία του ματιού και η διατήρηση του σχήματός του, ενώ το πρόσθιο τμήμα του, ο κερατοειδής χιτώνας, παίζει ενεργό ρόλο στη διαδικασία της όρασης, καθώς διαθλά το φως που μπαίνει στο μάτι. Στο υπόλοιπο τμήμα του, ο σκληρός, όντας αδιαφανής, βοηθά στη "στεγανοποίηση" του ματιού από το διάχυτο φως. Στον οπίσθιο πόλο του βρίσκεται το σκληραίο τρήμα, απ' όπου περνάνε το οπτικό νεύρο, η κεντρική φλέβα και η κεντρική αρτηρία του αμφιβληστροειδή.

Ο ινώδης χιτώνας, όπως και ο ραγοειδής, είναι υποστηρικτικοί του αμφιβληστροειδούς. Περιβάλλεται από τον επιπεφυκότα, έναν βλεννογόνο που, σε συνεργασία με τους δακρυϊκούς αδένες και τα βλέφαρα κρατά το ορατό μέρος του ματιού υγρό.
Μιχάλης Παπαθεοδώρου

Ο **Μιχάλης Παπαθεοδώρου** γεννήθηκε στο Περιστέρι το 1928. Ξεκίνησε το ποδόσφαιρο το 1943 από τον Κεραυνό Περιστερίου και το 1944 μεταγράφηκε στην ΑΕΚ αγωνιζόμενος αρχικά στα λεγόμενα "τσικό" του συλλόγου και τρία χρόνια αργότερα προωθήθηκε στην πρώτη ομάδα. Σταμάτησε το ποδόσφαιρο το 1956 μετά από σοβαρό τραυματισμό. Έγινε διεθνής 2 φορές με την εθνική Ελλάδας.

## Τίτλοι
*Κύπελλα Ελλάδας: 1949,1950 και 1956
*Πρωταθλήματα Αθήνας:1950

## Πηγές
**Η Ιστορία της ΑΕΚ* , Έκδοση *Γ.Χ. Αλεξανδρής* , Αθήνα 1996
**Εθνική Ελλάδος πορεία μέσα στο χρόνο* , *Εκδόσεις Παπαζήση* Αθήνα 2001
**Εθνική Ελλάδος ποδοσφαίρου* Χρ. Αρβανίτης

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Μέσοι ποδοσφαιριστές
Ηλίας Παπαγεωργίου

Ο **Ηλίας Παπαγεωργίου** (1925-1998) ήταν Έλληνας διεθνής ποδοσφαιριστής.

Γεννήθηκε το 1925 στον Πειραιά. Ξεκίνησε το ποδόσφαιρο σε ηλικία 13 ετών στην ΑΕ Χρωματουργείων ως έξω δεξιά μαζί με τον Ανδρέα Μουράτη. Στη συνέχεια μεταπήδησε στον Απόλλωνα Ρέντη το 1943, όπου αγωνίστηκε μέσα δεξιά, θέση στην οποία καθιερώθηκε. Αυτά ήταν ανεπίσημα σωματεία. Σε επίσημη ομάδα πήγε το 1946 στον Ατρόμητο Πειραιά όπου έπαιξε μέχρι το 1949. Τότε κλήθηκε στη Μικτή Πειραιώς και για πρώτη φορά στην Εθνική ομάδα, χωρίς να αγωνιστεί.

Το 1949 μεταγράφηκε στην ΑΕΚ χωρίς τη συγκατάθεση του σωματείου του με αποτέλεσμα να μείνει δύο σεζόν εκτός αγώνων σύμφωνα με τους τότε κανονισμούς. Στην ΑΕΚ έμεινε μέχρι το 1955. Αρχικά έπαιζε μόνο σε φιλικά. Τελικά, το 1950 κλήθηκε στη μικτή Αθηνών και στην εθνική ομάδα, σε αγώνα με την Αίγυπτο στην Αλεξάνδρεια στον οποίο πέτυχε το μοναδικό γκολ του αγώνα δίνοντας τη νίκη στην ελληνική ομάδα. Συνολικά, αγωνίστηκε 12 φορές με την Εθνική Ελλάδας σημειώνοντας και 4 γκολ.

Επέστρεψε στον Ατρόμητο Πειραιά και το 1959 πήγε ως παίκτης-προπονητής στον Βύζαντα Μεγάρων.

Μετά το ποδόσφαιρο ασχολήθηκε με την προπονητική και εργάστηκε σε πολλούς συλλόγους, μεταξύ των οποίων στους Ιωνικό Νίκαιας, Προοδευτική, Παναργειακό, Βύζαντα Μεγάρων, Ατρόμητο Πειραιά, Αίαντα Σαλαμίνας, Γ.Σ. Καλλιθέα, Θρίαμβο Νέου Κόσμου κ.α.

## Ιδιωτική ζωή
Ως επαγγελματίας εργάστηκε στην Ηλεκτρική Εταιρεία Αθηνών-Πειραιώς και αργότερα στη ΔΕΗ.
Είχε παντρευτεί την Καλλιρρόη Παπαγεωργίου το γένος Μπούρα και απέκτησαν δύο τέκνα, τον Κωνσταντίνο και την Νεκταρία.

## Παραπομπές


## Πηγές

* *Η Ιστορία της ΑΕΚ* , Έκδοση *Γ.Χ. Αλεξανδρής* , Αθήνα 1996
* *Εθνική Ελλάδος πορεία μέσα στο χρόνο* , *Εκδόσεις Παπαζήση* Αθήνα 2001
* *Εθνική Ελλάδος ποδοσφαίρου* Χρ. Αρβανίτης
* "Ηλίας Παπαγεωργίου, ο λέων της επιθέσεως", εφ. Αθλητική Ηχώ, 27/2/1955.

* ”Κωνσταντίνος Παπαγεωργίου, υιός”
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ατρόμητου Πειραιώς
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Ιωνικού Νίκαιας
Κατηγορία:Προπονητές ποδοσφαίρου Προοδευτικής
Κατηγορία:Προπονητές ποδοσφαίρου Βύζαντα Μεγάρων
Κατηγορία:Προπονητές ποδοσφαίρου Γ.Σ. Καλλιθέας
Μετάφραση (αποσαφήνιση)

Ο όρος **μετάφραση** μπορεί να αναφέρεται στις εξής έννοιες:

* Στη **[[μετάφραση]]**, τη διαδικασία κατά την οποία γίνεται απόπειρα ανασύνθεσης της ακριβέστερης ισοδύναμης προσέγγισης του μηνύματος της γλώσσας-πηγής στην γλώσσα-στόχο, πρώτα σε επίπεδο εννοιών και κατόπιν σε επίπεδο ύφους.
* Στις μεταφράσεις της Αγίας Γραφής.
* Στη μετάφραση της γενετικής πληροφορίας, διαδικασία που βοηθάει στην κατασκευή πρωτεϊνών με βάση το γεννητικό υλικό.
Παναγιώτης Πατάκας

Ο **Παναγιώτης Πατάκας** (1926 - ...) ήταν Έλληνας διεθνής ποδοσφαιριστής. 

## Βιογραφία
Γεννήθηκε το 1926 στη Θεσσαλονίκη. Ξεκίνησε το ποδόσφαιρο το 1944 από τον Μέγα Αλέξανδρο και το 1948 μεταγράφηκε στην ΑΕΚ. Με δύο δικά του γκολ η ΑΕΚ κατέκτησε το κύπελλο Ελλάδας ενάντια στον Παναθηναϊκό (2-1), τον Ιούλιο του 1949. Επέστρεψε στον Μέγα Αλέξανδρο το 1951 και εκ νέου στην ΑΕΚ το 1952, όπου ολοκλήρωσε τη σταδιοδρομία του το 1955.

Αγωνίστηκε μία φορά με την Ανδρών Ελλάδας, συγκεκριμένα στις 25 Ιουλίου 1952 και τη νίκη με 4-2 επί της ολυμπιακής ομάδας Μ. Βρετανίας σε φιλικό αγώνα στη φινλανδική πόλη Χάμεενλινα (αμφότεροι οι αντίπαλοι είχαν πρόσφατα αποκλειστεί κατά τον προκαταρκτικό γύρο του ολυμπιακού τουρνουά που πραγματοποιήθηκε στην ίδια χώρα). Αποτελεί τον μοναδικό ποδοσφαιριστή του Μεγάλου Αλεξάνδρου που χρίστηκε διεθνής σε επίπεδο ανδρών.

## Τίτλοι
* 2 Κύπελλα Ελλάδας: 1949 και 1950
* 1 Πρωτάθλημα ΕΠΣ Αθηνών: 1950.

## Παραπομπές


## Πηγές
**Η Ιστορία της ΑΕΚ*, Έκδοση *Γ.Χ. Αλεξανδρής*, Αθήνα 1996
**Εθνική Ελλάδος πορεία μέσα στο χρόνο*, *Εκδόσεις Παπαζήση*, Αθήνα 2001
**Εθνική Ελλάδος ποδοσφαίρου*, Χρ. Αρβανίτης

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Επιθετικοί ποδοσφαιριστές